
SC 2017 – 31247 / 13.12.2017
Raport de Specialitate
privind preluarea în proprietatea Municipiului Timişoara cu titlu gratuit si aprobarea documentaţiei tehnico-economice - Studiu de Fezabilitate - pentru obiectivul  de investiţie "Extindere Spital Clinic Municipal de Urgenţă Timişoara cu un corp de construcţie pentru un nou Laborator de Radioterapie şi acces principal pentru vizitatori si ambulatoriu” amplasament str. Gheorghe Dima, nr.5.
Având în vedere Expunerea de motive a Primarului Municipiului Timişoara şi Proiectul de hotărâre privind preluarea în proprietatea Municipiului Timişoara cu titlu gratuit si aprobarea documentaţiei tehnico-economice - Studiu de Fezabilitate - pentru obiectivul  "Extindere Spital Clinic Municipal de Urgenţă Timişoara cu un corp de construcţie pentru un nou Laborator de Radioterapie şi acces principal pentru vizitatori si ambulatoriu” amplasament str. Gheorghe Dima, nr.5 ;
Facem următoarele precizări privind starea de fapt:
Imobilele - construcţii şi teren, situate în Timişoara, în care îşi desfăşoară  activitatea Spitalul Clinic Municipal de Urgenţă Timişoara sunt proprietatea publică a Municipiului Timişoara şi sunt date în administrarea  spitalului
În prezent, activitatea din cadrul Laboratorului de Radioterapie se desfăşoară în imobilul cu regim de P+1E situat în Timişoara, din Str. Gheorghe Dima, nr. 5, aflat în proprietatea Municipiului Timişoara şi identificat prin CF nr 413706 nr. topografic 413706-C1
Spitalul Clinic Municipal de Urgenţă Timişoara are în structură secţii oncologice unice în regiune (radioterapie, oncologie, chirurgie oncologică, hematologie) şi prestează servicii medicale ce se adresează pacienţilor oncologici cu patologie complexă din judeţul Timiş şi judeţele limitrofe.
Echipamentele existente in cadrul Laboratorului de Radioterapie sunt depăşite şi necesită costuri de mentenanţă foarte mari. Pe lângă acestea, dotarea secţiei cu un singur accelerator liniar achiziţionat în anul 2001 duce la un timp de aşteptare îndelungat pentru pacienţi şi la amânarea tratamentului imperios necesar.
Având în vedere situaţia economică actuală, insuficienţa fondurilor necesare de la bugetul de stat şi local pentru dotarea si modernizarea sistemului medical, s-a identificat oportunitatea oferită de Ministerul Sănătăţii prin Proiectul privind reforma sectorului sanitar - Îmbunătăţirea calităţii şi eficienţei sistemului sanitar, componenta 1 – Raţionalizarea reţelei de spitale, finanţat printr-un împrumut de la Banca Mondială, privind dotarea Secţiei de Radioterapie din cadrul Spitalului Clinic Municipal de Urgenţă Timişoara cu un accelerator liniar de particule modern.

Având în vedere cele menţionate mai sus, precum şi necesitatea asigurării spaţiului pentru instalarea Acceleratorului liniar de particule pentru dotarea Secţiei de Radioterapie, Spitalul Clinic Municipal de Urgenţă Timişoara a contractat si suportat din venituri proprii costurile pentru întocmirea documentaţiei Studiu de Fezabilitate pentru obiectivul "Extindere Spital Clinic Municipal de Urgenţă Timişoara cu un corp de construcţie pentru un nou Laborator de Radioterapie şi acces principal pentru vizitatori si ambulatoriu” amplasament str. Gheorghe Dima, nr.5;
           Întrucât Spitalul Clinic Municipal de Urgenţă Timişoara nu poate realiza lucrări de investiţii pe un teren aflat în proprietatea Primăriei Timişoara şi dat în administrare spitalului, Consiliul de Administraţie al Spitalului Clinic Municipal de Urgenţă Timişoara a aprobat intenţia de a preda Municipiului Timişoara, cu titlu gratuit, documentaţia tehnico-economică, respectiv Studiul de Fezabilitate, în vederea realizării obiectivului  "Extindere Spital Clinic Municipal de Urgenţă Timişoara cu un corp de construcţie pentru un nou  Laborator de Radioterapie şi acces principal pentru vizitatori si ambulatoriu, str. Gheorghe Dima, nr.5 " de către Municipiul Timişoara. 

Prin adresa cu nr.E-3437/ 15.11.2017, înregistrată la Municipiul Timişoara sub nr. SC2017-028509/15.11.2017, Spitalul Clinic Municipal de Urgenţă Timişoara solicita preluarea de către Municipiul Timişoara, cu titlu gratuit, a documentaţiei tehnico - economică - Studiu de Fezabilitate intocmită de către S.C. M.J. PROJECT S.R.L. , receptionată de către Spitalul Clinic Municipal de Urgenta Timişoara prin procesul-verbal de predare-primire nr. I-20990 / 15.11.2017
Având în vedere cele prezentate, propunem încheierea unei Convenţii prin care Spitalul Clinic Municipal de Urgență Timişoara să predea Municipiului Timişoara, cu titlu gratuit, documentatia “Studiu de fezabilitate” aferenta obiectului de investitie: "Extindere Spital Clinic Municipal de Urgenţă Timişoara cu un corp de construcţie pentru un nou Laborator de Radioterapie şi acces principal pentru vizitatori si ambulatoriu, amplasament str. Gheorghe Dima, nr.5” precum şi  drepturile derivând din contractul de prestari servicii nr. 675/12.06.2017, încheiat între Spitalul Clinic Municipal de Urgenţă Timişoara – in calitate de achizitor şi S.C. M.J. PROJECT S.R.L- in calitate de prestator;

Documentaţia a fost analizată în Comisia Tehnico - Economică a Municipiului Timişoara, care i-a acordat acesteia Aviz tehnic nr. 358 / 11.12.2017 având urmatoarele recomandari:
- documentatia respecta prevederile HG 907/2016 si HG 363/2010, mai putin observatiile de la cap.III – Constatarile Comisiei

-  Comisia Tehnico Economica nu isi poate asuma corespondenta intre Studiul de Fezabilitate si Cererea de oferta  a initiatorului de SF ( Spitalul Clinic Municipal de Urgenta Timisoara) si nici corectitudinea documentatiei din punct  de  vedere al normativelor CNCAN, deoarece nu se cunoaste tipul de accelerator ce urmeaza a fi achizitionat si/sau cerintele tehnice impuse pentru astfel de echipament.

- Initiatorul SF va completa documentatia cu observatiile mentionate la cap.III– Constatarile Comisiei

Aceste completari vor fi facute pana la data realizarii proiectului tehnic.

In bugetul local, la cap. 66.02.06 - Spitale, cap. C- Studii si proiecte, pentru anul 2017 sunt alocate fonduri pentru demararea procedurilor de realizare a documentatiei PT+DDE+AC precum si execuţia lucrarilor “"Extindere Spital Clinic Municipal de Urgenţă Timişoara cu un corp de construcţie pentru un nou Laborator de Radioterapie şi acces principal pentru vizitatori si ambulatoriu” amplasament str. Gheorghe Dima, nr.5’





Propunem următoarele:

1. Preluarea în proprietatea Municipiului Timişoara, cu titlu gratuit  si aprobarea documentaţiei tehnico-economice Studiu de Fezabilitate pentru obiectivul  de investiţie "Extindere Spital Clinic Municipal de Urgenţă Timişoara cu un corp de construcţie pentru un nou Laborator de Radioterapie şi acces principal pentru vizitatori si ambulatoriu” amplasament str. Gheorghe Dima, nr.5, în baza Avizului  tehnic nr. 358 / 11.12.2017  al Comisiei Tehnico-Economică (CTE) .

2. Spitalul Clinic Municipal de Urgenţă Timişoara îşi asumă suportarea cheltuielilor suplimentare la Studiul de Fezabilitate stabilite ca fiind necesare pe parcursul realizării obiectivului de investitii precum si cheltuielile neevidenţiate în documentaţia tehnico – economică elaborată şi transferată cu titlu gratuit Primăriei Municipiului Timişoara
3. Pentru ducerea la îndeplinire a prevederilor art.1 se va încheia o Convenţie de predare-primire între Primăria Municipiul Timişoara şi Spitalul Clinic Municipal de Urgenţă Timişoara, conform anexei care face parte integrantă din prezenta hotărâre.

4.se împuterniceşte Primarul Municipiului Timişoara  pentru semnarea Convenţiei  prevăzută în Anexa la prezentul raport.
    Şef Serviciu Şcoli - Spitale                                       Consilier
                          Anca Lăudatu                                            Marius Duma
